**ตัวอย่างวัตถุที่ประสงค์ของบริษัทบริหารสินทรัพย์**

1. รับซื้อหรือรับโอนสินทรัพย์ด้อยคุณภาพของสถาบันการเงิน หรือสินทรัพย์ของสถาบันการเงินที่ถูกระงับการดำเนินกิจการ เลิก หรือถูกเพิกถอนใบอนุญาตประกอบธุรกิจธนาคารพาณิชย์ ธุรกิจเงินทุน หรือธุรกิจเครดิตฟองซิเอร์ ตลอดจนหลักประกันของสินทรัพย์นั้นเพื่อนำมาบริหารหรือจำหน่าย
จ่ายโอนต่อไป
2. รับจ้างบริหารสินทรัพย์ด้อยคุณภาพของสถาบันการเงิน หรือสินทรัพย์ของสถาบันการเงินที่ถูกระงับการดำเนินกิจการ เลิก หรือถูกเพิกถอนใบอนุญาตประกอบธุรกิจธนาคารพาณิชย์ ธุรกิจเงินทุน หรือธุรกิจเครดิตฟองซิเอร์ ตลอดจนหลักประกันของสินทรัพย์นั้น
3. รับซื้อหรือรับโอนสินทรัพย์ด้อยคุณภาพของผู้ประกอบธุรกิจทางการเงิน ตลอดจนหลักประกันของสินทรัพย์นั้นเพื่อนำมาบริหารหรือจำหน่ายจ่ายโอนต่อไป
4. รับจ้างบริหารสินทรัพย์ด้อยคุณภาพของผู้ประกอบธุรกิจทางการเงิน ตลอดจนหลักประกันของสินทรัพย์นั้น
5. รับเป็นที่ปรึกษาให้แก่ลูกหนี้ สถาบันการเงิน หรือผู้ประกอบธุรกิจทางการเงิน ในการปรับปรุงโครงสร้างหนี้และการดำเนินการที่เกี่ยวเนื่องกับการเป็นที่ปรึกษาดังกล่าว
6. ดำเนินกิจการอื่นที่เกี่ยวเนื่องหรือเกี่ยวกับธุรกิจหรือกิจการที่กล่าวในข้อ 1 ข้อ 2 ข้อ 3 ข้อ 4 และ
หรือข้อ 5 ข้างต้น ตามที่รัฐมนตรีว่าการกระทรวงการคลังประกาศกำหนด หรือตามประกาศธนาคาร
แห่งประเทศไทย หรือตามที่กฎหมายกำหนดไว้
7. ให้กู้ยืมเงินเพิ่มเติมแก่ลูกหนี้ที่รับซื้อหรือรับโอนมา
8. เรียกเก็บดอกเบี้ย ส่วนลด ค่าปรับ ค่าบริการ ค่าธรรมเนียม และค่าใช้จ่ายต่าง ๆ ที่เกี่ยวข้อง
9. แปลงสินทรัพย์เป็นหลักทรัพย์ ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์
10. ปรับปรุงโครงสร้างหนี้ ประนอมหนี้ ลดหนี้ให้ลูกหนี้ ตลอดจนตัดหนี้สูญ
11. ถือหุ้นในกิจการที่ได้มาจากการชำระหนี้ของลูกหนี้
12. รับชำระหนี้ด้วยการแปลงหนี้เป็นทุน
13. กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตามวัตถุประสงค์ เช่น การให้เช่า ให้เช่าซื้อ ขายลูกหนี้ ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้ ทั้งนี้ โดยมีเงื่อนไขว่า การพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้างค้างไว้ไปพัฒนาต่อให้เสร็จสิ้นเท่านั้นไม่รวมถึงการนำที่ดินเปล่าไปพัฒนา
14. นำอสังหาริมทรัพย์รอการขายไปร่วมลงทุนกับผู้ลงทุนรายอื่นหรือบริษัทอื่น ซึ่งมีความสามารถเฉพาะด้านในการบริหารอสังหาริมทรัพย์รอการขายแต่ละประเภท โดยมีวัตถุประสงค์เพื่อคงมูลค่าของสินทรัพย์ไว้
15. ซื้ออสังหาริมทรัพย์ของลูกหนี้ที่ไม่ได้จำนองไว้กับบริษัทบริหารสินทรัพย์จากการขายทอดตลาดโดย
คำสั่งศาลหรือเจ้าพนักงานพิทักษ์ทรัพย์ หรือเจ้าหนี้ร่วม กรณีการปรับปรุงโครงสร้างหนี้ ทั้งนี้
ตามหลักเกณฑ์ที่ธนาคารแห่งประเทศไทยกำหนด
16. ซื้ออสังหาริมทรัพย์ที่ลูกหนี้ของสถาบันการเงินได้จำนองไว้กับสถาบันการเงินหรือผู้ประกอบธุรกิจทางการเงิน ผ่านการขายทอดตลาดโดยคำสั่งศาลหรือเจ้าพนักงานพิทักษ์ทรัพย์ โดยอสังหาริมทรัพย์ดังกล่าว
ต้องเป็นหลักประกันของสินทรัพย์ด้อยคุณภาพของสถาบันการเงินหรือผู้ประกอบธุรกิจทางการเงิน
ตามกฎหมายว่าด้วยบริษัทบริหารสินทรัพย์
17. การกระทำใด ๆ เพื่อฟื้นฟูลูกหนี้ภายในกรอบการดำเนินการฟื้นฟูลูกหนี้ ซึ่งได้รับความเห็นชอบ
จากธนาคารแห่งประเทศไทย
18. จ้าง หรือแต่งตั้งผู้เชี่ยวชาญในการบริหารสินทรัพย์ มาดำเนินการบริหารสินทรัพย์หรือกระทำการอื่นใด เพื่อประโยชน์ในการบริหารสินทรัพย์ที่รับซื้อหรือรับโอนมา ไม่ว่าทั้งหมดหรือบางส่วน
19. ซื้อ จัดหา รับโอน เช่า เช่าซื้อ ถือกรรมสิทธิ์ ครอบครอง ปรับปรุง ใช้ และจัดการโดยการอื่น ซึ่งทรัพย์สินใด ๆ ตลอดจนดอกผลของทรัพย์สินนั้น ทั้งนี้ เพื่อประโยชน์ของบริษัทหรือเพื่อสวัสดิการแก่พนักงานบริษัท
20. ขาย โอน ให้เช่า ให้เช่าซื้อ แลกเปลี่ยน จำหน่าย และให้ใช้ประโยชน์อย่างใด ๆ ซึ่งทรัพย์สิน หรือสิทธิและหน้าที่ทุกชนิดทุกประเภทของบริษัท หรือของบุคคลอื่นใด รวมทั้งการนำทรัพย์สิน หรือสิทธิและหน้าที่ดังกล่าวไปจำนอง จำนำ หรือก่อภาระผูกพันใด ๆ เพื่อประโยชน์ในการประกอบกิจการของบริษัท
21. ขาย และจัดการจำหน่ายหุ้น หุ้นกู้ ตั๋วเงิน ตราสารแห่งหนี้ ใบสำคัญแสดงสิทธิที่จะซื้อหุ้น หุ้นกู้ หรือหลักทรัพย์ประเภทอื่นใด ตามหลักเกณฑ์และเงื่อนไขแห่งกฎหมายว่าด้วยหลักทรัพย์และตลาดหลักทรัพย์
22. กู้ยืมเงิน เบิกเงินเกินบัญชี ค้ำประกัน รับรองหนี้ ออกตั๋วเงิน หุ้นกู้หรือตราสารแห่งหนี้ เพื่อประโยชน์ในการดำเนินกิจการของบริษัทโดยชอบด้วยกฎหมาย และรวมทั้งมีอำนาจจำนำ จำนอง และก่อภาระผูกพันใด ๆ เหนือทรัพย์สิน สิทธิ และสินทรัพย์ของบริษัททั้งหมดหรือบางส่วน เพื่อเป็นการประกันการชำระหนี้ดังกล่าว
23. ฝากเงิน ให้กู้ยืมเงิน ให้สินเชื่อ ลงทุนในหุ้น หุ้นกู้ ตั๋วเงิน ตราสารแห่งหนี้ หรือหลักทรัพย์ประเภทอื่น หรือให้เครดิตด้วยวิธีการอื่นโดยจะมีหลักประกันหรือไม่ก็ตาม ตลอดจนการรับจำนำ รับจำนอง และ
รับโอนสิทธิซึ่งทรัพย์สินต่าง ๆ รวมทั้งการรับออก โอน อาวัล และสลักหลังตั๋วเงิน หรือตราสารที่เปลี่ยนมือได้อย่างอื่น ตามหลักเกณฑ์ที่ธนาคารแห่งประเทศไทยกำหนด
24. เป็นนายหน้า ตัวแทน ตัวแทนเรียกเก็บและรับชำระหนี้ ตัวแทนค้าต่าง เพื่อประโยชน์ของบริษัท
เว้นแต่ในธุรกิจประกันภัย การหาสมาชิกให้สมาคมและการค้าหลักทรัพย์
25. รับเป็นที่ปรึกษาหรือให้คำแนะนำ ให้บริการข่าวสารข้อมูล วิเคราะห์ หรือวางแผนโครงการทางด้านการเงิน การลงทุนที่มิใช่การลงทุนในหลักทรัพย์ รวมถึงทางด้านการจัดตั้งกิจการ ซื้อกิจการ รวมกิจการ ควบกิจการ ปิดกิจการ การนำหลักทรัพย์ประเภทตราสารหนี้เข้าจดทะเบียนในตลาดหรือสถานที่ซื้อขายหลักทรัพย์ประเภทตราสารหนี้ และการให้บริการอันเกี่ยวข้องกับธุรกิจ การลงทุนใด ๆ ทั้งในประเทศและต่างประเทศ
26. เข้าเป็นหุ้นส่วนจำพวกจำกัดความรับผิดในห้างหุ้นส่วนจำกัด หรือเข้าเป็นผู้ถือหุ้นในบริษัทจำกัด หรือบริษัทมหาชนจำกัด โดยต้องเป็นการถือหุ้นในกิจการที่ได้มาจากการชำระหนี้ของลูกหนี้ หรือที่บริษัทได้รับชำระหนี้ด้วยการแปลงหนี้เป็นทุน
27. จัดตั้งสำนักงานสาขาหรือแต่งตั้งตัวแทน ทั้งในประเทศและต่างประเทศ โดยได้รับอนุญาตจากธนาคารแห่งประเทศไทย
28. ทำการติดต่อหรือยื่นคำขอต่อหน่วยราชการ กรม และเจ้าหน้าที่หรือเจ้าพนักงาน เพื่อจดทะเบียน
ใด ๆ หรือรับอาชญาบัตร สัมปทานจากภาครัฐและเอกชนรายอื่น เพื่อประโยชน์อื่นใดต่อกิจการของบริษัท
29. เป็นโจทก์ ร้องทุกข์ เสนอข้อพิพาทต่ออนุญาโตตุลาการ ประนีประนอมยอมความ ดำเนินคดีหรือดำเนินตามกระบวนการพิจารณาคดีใด ๆ ในนามของบริษัท ตลอดจนแก้ต่างคดีหรือข้อพิพาท
ไม่ว่าในหรือนอกศาล
30. ขอให้ปล่อยชั่วคราวกรรมการ พนักงาน หรือลูกจ้างที่ถูกดำเนินคดีอาญาในข้อหาเกี่ยวกับการปฏิบัติหน้าที่ให้แก่บริษัท
31. ออกหุ้นและเสนอขายหุ้นเพิ่มทุนสูงกว่ามูลค่าหุ้นที่จดทะเบียนไว้ได้
32. ดำเนินการอย่างอื่นที่เกี่ยวข้อง ซึ่งบริษัทพึงกระทำได้ หรือซึ่งพึงกระทำ หรือมีอำนาจกระทำ หรือต้องปฏิบัติตามกฎหมายหรือตามประเพณีการค้าของบริษัท
33. ประกอบธุรกิจเป็นบริษัทบริหารสินทรัพย์ภายใต้ขอบเขต หลักเกณฑ์ และเงื่อนไขที่กำหนดตามกฎหมายว่าด้วยบริษัทบริหารสินทรัพย์ และประกาศธนาคารแห่งประเทศไทยที่เกี่ยวข้อง
โดยต้องได้รับการจดทะเบียนเป็นบริษัทบริหารสินทรัพย์จากธนาคารแห่งประเทศไทยก่อน